Et ekspertudvalg under regeringen har foreslået, at Sygehus syd i Aalborg skal udvides. Regionspolitikerne vil hellere have et nyt sygehus i østbyen. - Et nyt sygehus vil give mulighed for optimal drift med moderne teknologi, og det er ikke muligt med en udvidelse af det eksisterende Sygehus Syd, siger regionsrådsformand, Ulla Astman (Soc.Dem), som på mødet også fremhævede trafikale problemer, tid på byggeri og renovering samt økonomi som argumenter for et nybyggeri. Det gjorde indtryk på sundhedsminister, Jakob Axel Nielsen (Kons.). Om det betyder, at Region Nordjylland er et skridt tættere på et nybygget sygehus vil han dog ikke kommentere. Men delegationen var positiv efter mødet. - Vi ser frem til næste uge, når regeringen fremlægger sin plan, siger Ullan Astman.

Opsummering:
En delegation fra Region Nordjylland var fredag til møde med sundhedsministeren og finansministeren. Regionen ville lægge pres på regeringen i forbindelse med den kommende sygehusreform.